ໂຈນປຸ້ນເພັດ ມູນຄ່າ 50 ລ້ານໂດລາ ຢູ່ເດິ່ນບິນ ບຣັສເຊີລສ໌
ພວກໂຈນພັງ​ຮົ້ວ​ ເຂົ້າ​ໄປໃນ​ເດີ່ນ​ບິນ ​​ແລ້ວປຸ້ນເອົາ​ເພັດໄປ ​​ຈາກ​ລົດ​ຕູ້ຫຸ້ມເກາະ ທີ່ຂົນເພັດໄປໃສ່ເຮືອບິນ ໂດຍບໍ່ໄດ້ຍິງປືນ ແມ່ນແຕ່ນັດດຽວ.
ຕໍາຫລວດໃນກຸງບຣັສເຊີລສ ກ່າວວ່າ ພວກຂະໂມຍ ພາກັນ ຫລົບໜີໄປພ້ອມກັບເພັດ ທີ່ມີລາຄາຢ່າງໜ້ອຍ 50 ລ້ານໂດລາ ໃນການປຸ້ນແບບທ້າທາຍ ທີ່ເດີ່ນເຮືອບິນ ລາຍງານກ່າວວ່າ ກຸ່ມມືປືນ ພວກຜູ້ຊາຍທີ່ໃສ່ໜ້າກາກ ພັງ ຮົ້ວຮັກສາຄວາມປອດໄພເຂົ້າໄປ ທີ່ເດີ່ນເຮືອບິນບຣັສເຊີລສ ໃນຕອນແລງວັນຈັນວານນີ້ ໂດຍຂັບລົດຂອງເຂົາເຈົ້າ ເຂົ້າໄປ ໃນເດີ່ນຈອດເຮືອບິນ ແລ້ວນໍາເອົາເພັດຈາກອອກຈາກລົດຕູ້ ປ້ອງກັນຄວາມປອດໄພ ທີ່ລໍຖ້າສົ່ງເພັດໃສ່ເຮືອບິນ ທີ່ຈະເດີນ ທາງໄປສູ່ປະເທດສະວິດເຊີແລນ ບັນດາເຈົ້າໜ້າທີ່ກ່າວວ່າ ພວກຂະໂມຍໄດ້ເສັດສິ້ນການປຸ້ນພາຍໃນບໍ່ເທົ່າໃດນາທີ ໂດຍ ທີ່ບໍ່ໄດ້ມີການຍິງກັນເລີຍ ພາຍລຸນຕໍ່ມາ ເຈົ້າໜ້າທີ່ຕໍາຫລວດໄດ້ພົບເຫັນລົດ ທີ່ຖືກເຜົາໃໜ້ຢູ່ໃກ້ກັບເດີ່ນເຮືອບິນ ໂຄສົກຜູ້ນຶ່ງ ທີ່ສູນກາງ Antwerp World Diamond ໄດ້ໃຫ້ການຢືນຢັນກ່ຽວກັບມູນຄ່າຂອງເພັດທີ່ຫາຍສາບສູນໄປ ໂດຍກ່າວຕໍ່ອົງການ ຂ່າວຝຣັ່ງວ່າ ນີ້ແມ່ນການລັກຂະໂມຍເພັດ ທີ່ໃຫຍ່ທີ່ສຸດເທົ່ທີ່ເຄີຍມີມາ